kardosdrur/scandi-wiki huggingface dataset:
Kasper Olsen

Kasper Bangstrup Olsen (født 1991) er en dansk atlet som stiller op for Hvidovre AM.

Kasper Olsen vandt som 19-årig sølv ved inde-DM på 200 meter 2011.

Kasper Olsen er Rasmus Olsens lillebror.

Danske mesterskaber 
  2011 200 meter-inde 22,43
 2015 60 meter-inde 7.02

Personlige rekorder 
 100 meter: 10,93 (+0.9) Odense Atletikstadion 27. juni 2010
 200 meter: 21.74 (+2.0) Østerbro Stadion 8. September 2012
 300 meter: 34,21 Hvidovre Stadion 10. August 2018
 400 meter: 48,43 Århus stafion 25. Juni 2016
 50 meter-inde: 6,11 Hvidovre Atletikhal 9. januar 2011
 60 meter-inde: 6,93 Skive, 27. februar 2016
 200 meter-inde: 21,94 Växjö Sverige 13. februar 2016
 400 meter-inde: 50,41 Sparbank Arena i Skive 28. februar 2009

Eksterne henvisninger 
 DAF i tal – Kasper Olsen
 Statletik-profil Kasper Olsen 

Sprintere fra Danmark
Atleter fra Hvidovre AM
Breda Wilhelminasingel Vandtårn

Breda Wilhelminasingel Vandtårn er et tidligere vandtårn på Wilhelminasingel ved Wilhelminapark i Breda Centrum, Breda, Nord-Brabant, Holland. Tårnet er tegnet af arkitekt Jan Schotel og blev opført i årene 1893-1894.

Vandtårnet har en højde af 42 meter og har kapacitet på 500 m3. Tårnet blev i 1976 ombygget til kontorer.

Se også 
 Breda Speelhuislaan Vandtårn

Vandtårne i Nederlandene
Breda
Christian Nielsen (atlet)

Christian Lind Nielsen (født 1991) er en dansk atlet som stiller op for Skive AM.

Christian Nielsen vandt som 19-årig sølv ved inde-DM på 60 meter hæk 2011.

Christian Nielsen trænes af Hans Henrik Aackmann.

Danske mesterskaber 
 1 Guld 2016 Mangekamp DM

  2012 60 meter hæk-inde 8,18
  2011 60 meter hæk-inde 8,27
  2011 4 x 200 meter-inde 1,32,77

Personlige rekorder 
 110 meter hæk: 15.68 (+0.3) Uddevalla, Sverige 25. juli 2009

Eksterne henvisninger 
 Statletik-profil Christian Nielsen

Hækkeløbere fra Danmark
Atleter fra Skive AM
Gouda Vandtårn

Gouda Vandtårn er et tidligere vandtårn beliggende i Gouda, Sydholland. Tårnet er tegnet af arkitekt Jan Schotel og opført i 1883. Højden af tårnet er 33,15 meter og dets tank kan rumme 300 m3 vand.

Drikkevandsselskabet Oasen (før 1. december 2005 Hydron Zuid-Holland) solgte i 2003 tårnet til en virksomhed, der laver trådløse apparater. En ombygning var ikke nødvendig, da tårnets stueetage kunne tages i brug med det samme.

Endvidere har vandværket solgt arealerne på begge sider af tårnet til opførelse af boliger. Tårnet har status af rijksmonument.

Vandtårne i Nederlandene
Gouda
Woerden Vandtårn

Woerden Vandtårn er et tidligere vandtårn i Woerden tegnet af arkitekt Jan Schotel og opført i årene 1905-1906. Tårnet blev opført efter vandledningen var blevet oprettet i 1903. Højden på tårnet er 27-28 meter, og det har en vandtank med kapacitet til 75 m³ vand.

I 1977 blev vandtårnet overdraget til det kommunale vandværk De Elf Gemeenten. Tårnet har siden 1979 været ude af drift. Efter mange økonomiske diskussioner i det kommunale råd, blev det besluttet at tårnet skulle restaureres med hjælp fra private midler. I 1984 var arbejdet færdigt, men endnu er intet formål til anden anvendelse fundet.

Vandtårne i Nederlandene
Utrecht (provins)
Herat (provins)

Heratprovinsen er en af Afghanistans 34 provinser. Sammen med Badghis, Farrah og Ghowr udgør de den vestlige region af landet. Hovedbyen og administrationsbyen hedder også Herat, og provinsens nærhed til Iran gør området sensitivt, siden Iran forsøger at beskytte sine interesser i Afghanistan i tiden efter Taliban. Floden Hari Rud løber gennem provinsen.

Provinsen var en af de første betydelige krigszoner i den sovjetiske invasion i Afghanistan og forblev et aktivt guerilla-område. Den lokale militære kommandør og mujahedin Ismail Khan ledede modstanden mod det sovjetiske styre fra 1979 til Sovjet trak sig ud i 1988. Da Sovjet trak sig ud, blev Khan guvernør af provinsen, en position han havde til Taliban overtog kontrollen i 1995. Efter at Taliban blev fjernet i 2001 af Nordalliancen (støttet af den amerikanske invasion af Afghanistan), blev Khan guvernør igen. 

Khan blev fjernet som guvernør i september 2004, efter at han havde styret mere eller mindre enevældig, til trods for forsøg fra den provisoriske regering (ledet af Hamid Karzai) på at svække hans magt. Khans styre var kontroversielt, men har været fri for den vold, som har plaget flere andre regioner i Afghanistan efter Taliban.

Tidligere guvernører
Khirullah Said Wali Khairkhwa (1999-2001) er fange i Guantanamo-lejren,  (april 2010).

Afghanistans provinser
Jorģis Zemitāns

Jorģis Zemitāns (23. februar 1873 i Skrīveri novads – 16. Januar 1928 i Riga) var en lettisk oberst og øverstkommanderende af den Lettiske Nordlige Brigade under den lettiske krig for uafhængighed.

Zemitāns tilmeldte sig det Russiske Kejserriges hær i 1892 og fuldførte sin militære uddannelse ved Vilnius Militærakademi i 1897. Under 1. verdenskrig blev han taget som krigsfange under et slag i Østpreussen i februar 1915 og blev løsladt fra fangenskab december 1918. Den 7. december 1918 tilsluttede han sig Letlands Hær og involverede sig i organiseringen af de væbnede styrker. Begyndende den 10. januar 1919 blev han forfremmet til Letlands chargé d'affaires i Estland og begyndte organiseringen og formationen af lettiske forsvarsstyrker i Tallinn, Pärnu and Tartu. Den 2. februar blev han forfremmet til organisator og øvertskommanderende af den Lettiske Nordlige Brigade. Han ledte brigaden i kamp for befrielsen af det nordlige Vidzeme under Slaget om Cēsis, en operation udført af general Ernst Põdder af den 3. Estiske Division. Den 15. juli blev han øverstbefalende over Vidzeme-divisionen og den østlige front. Den 17. juli mislykkedes det ham at organisere Rigas og Daugavas forsvar og blev afskediget og afløst af Mārtiņš Peniķis. Den 12. oktober blev hans officielle titel officer af reserven. Fra januar 1920 arbejdede Zemitāns for Letlands Militære Domstol indtil den 1. april 1922, hvor han gik på pension.

Jorģis Zemitāns modtog den militære lettiske Lāčplēsisorden, den estiske Frihedskorsorden og den russiske Sankt Vladimirorden.

Kildehenvisninger 

Militærfolk fra Letland
Personer i den lettiske krig for uafhængighed
Naruto Shippuden: Ultimate Ninja Storm 2

Naruto Shippuden: Ultimate Ninja Storm 2 (også kaldt Naruto Shippuden: Narutimate Storm 2 i Japan) er et Naruto Shippuden-spil. Det er udviklet af CyperConenct 2 og Bandai Games og kan fås til både PlayStation 3 og Xbox 360.

Gameplay 
Spillet bliver styret af forskellige figurer fra Naruto Shippuden, som man åbner efterhånden som man får flere SP (Storm Points). Nogle af de mest simple bevægelser og evner er: Angribe: Firkant-knappen. Chakra (load): Trekant-knappen. Super-angreb: Trekant-knapen 2 gange, og så firkant-knappen 1 gang. Simpelt Super-Angreb: 1 gang Trekant-knap, 1 gang Firkant-knap.

Udvikling 
Naruto Shippuden: Ultimate Ninja Storm 2 blev officielt annonceret 20. december 2009 af Namco Bandai Games.Magasinet V Hop afslørede spillets udgivelse et par dage i forvejen.Demoen af spillet blev gjort tilgængeligt for download i det japanske PlayStation Network og Xbox Live.Den engelske udgave af Demoen blev stillet til rådighed på den europæiske PlayStation Network og Xbox Live den 25. august 2010 mens den blev det samme på den amerikanske en dag før.Den japanske demo af spillet blev første gang nævnt 8. juli 2010 på spillets officielle japanske hjemmeside.

Modtagelse 
Namco Bandai håbede at Ultimate Ninja Storm 2 blive solgt i 700.000 eksemplarer i november.Spillet er blevet solgt i en million eksemplarer på verdensplan og 340.000 i europa 160.000 i Nordamerika og ½ million i Japan.Gamespot gav spillet 7/10 mens brugerne gav 9,1.GameTrailers gav spillet en karakter på 8,4/10 og sagde dette er et af de bedste spil baseret på en anime, og det er ekstremt trofast over for sin kilde.

Kilder

Eksterne henvisninger 
 Official Naruto Videogames website 
 Naruto Shippuden: Ultimate Ninja Storm 2  at Namco Bandai Games
 ＮＡＲＵＴＯ－ナルト－疾風伝　ナルティメットストーム2 at CyberConnect2 
 ＮＡＲＵＴＯ－ナルト－ 疾風伝　ナルティメットストーム２ at Namco Bandai Games 

Shippuden: Ultimate Ninja Storm 2
Computerspil fra 2010
Computerspil baseret på tv-serier
PlayStation 3-spil
Xbox 360-spil
Søren Haagen

Søren Haagen Andreasen (født 26. marts 1974 i Esbjerg) er en dansk håndboldspiller, der spiller for HØJ Elite.

Han begyndte sin karriere i GOG Svendborg TGI. I 1998 skiftede han til Bundesligaklubben SG Flensburg Handewitt, for derefter at skifte til ligarivalerne THW Kiel i 2001. I 2002 vendte han tilbage til GOG Svendborg TGI. Han indstillede sin karriere i 2004 som følge af en bindevævssygdom. Han genoptog senere håndboldsporten.

Han spillede 79 landskampe for Danmark.

Referencer

Eksterne henvisninger 
 Søren Haagen auf der Website des THW Kiel 
 Licht am Ende des Tunnels – Hoffnung für Sören Haagen 
 Sören Haagen: Hoffnung auf dem Leidensweg 

Håndboldspillere fra Danmark
Personer fra Esbjerg
Tom Corbett

Thomas W. Corbett (født 17. juni 1949 i Philadelphia) er en amerikansk politiker, og var den 46. guvernør for den amerikanske delstat Pennsylvania fra 2011-15. Han er medlem af det Republikanske parti.

Corbett vandt republikanernes primærvalg over modkandidaten Sam Rohrer, med 68.7% af stemmerne. Tom Corbett vandt 2. november 2010 guvernørvalget over sin demokratiske modkandidat Dan Onorato. Corbett blev 18. januar 2011 taget i ed som Pennsylvanias 46. guvernør, hvor han afløste Ed Rendell fra det Demokratiske parti.

Før Corbett blev guvernør har han været føderal anklager og justitsminister for Pennsylvania.

Tom Corbett har arbejdet som advokat og er uddannet fra Lebanon Valley College og St. Mary's University, Texas.

Corbett er gift med Susan Manbeck Corbett, og sammen har de 2 børn.

Eksterne henvisninger 

 Officiel profil for Guvernør Corbett  på Pennsylvanias officielle hjemmeside. 
 Tom Corbetts officielle kampagneside på www.tomcorbettforgovernor.com 
 Tom Corbetts biografi på National Governors Associations officielle hjemmeside. 

Guvernører i Pennsylvania
Julius Schnorr von Carolsfeld

Julius Schnorr von Carolsfeld (født 26. marts 1794 i Leipzig, død 24. maj 1872 i Dresden) var en tysk maler.

Julius var søn af maleren og radereren Veit Johann (Hans) Schnorr (1764—1841, direktør for Leipzig-Akademiet),. Efter kunstnerisk uddannelse under faren og på Wien Kunstakademi (Heinrich Friedrich Füger) tog Schnorr 1817 til Italien. I Rom sluttede han sig til Peter von Cornelius, Friedrich Overbeck og deres kreds og til den ny kristeligromantiske og nazarenske kunstbevægelse (det store Brylluppet i Kana [1819], Jakob og Rachel med mere); 1820—26 optoges han af et større freskoarbejde: Udsmykningen af et værelse i Villa Massimo med 23 kompositioner efter Ludovico Ariostos Rasende Roland. Tilnærmelsen til nazarenerne blev dog for ham kun et gennemgangspunkt i udviklingen. Som han under ny-katolicismen havde bevaret sin protestantiske tro, forstod han at bevare sin kunstneriske selvstændighed over for tidens strømninger. Ingen stor ånd, men fantasifuld, ærlig og alvorlig i sit arbejde blev han en kunstens justemilieu-mand. 1827 blev han professor ved Münchens Akademi. Til slottet malede han a fresco en række Niebelungen-billeder færdiggjort i 1867, samt i enkaustisk teknik kække og livfulde skildringer fra Karl den Stores, Frederik Barbarossas og Rudolf af Habsburgs liv. 1846—71 virkede Schnorr som akademiprofessor og direktør for Galleriet i Dresden. Fra denne tid stammer arbejder som Kristus med Korset og Sigfrid’s Afsked med Chrimhild, og en mængde illustrationsarbejder. Schnorr er måske betydeligst som illustrator; først og fremmest hans i træsnit vidtudbredte bibelillustrationer, endvidere tegningerne til den Cottaske pragtudgave af Der Niebelungen Not; til Saint Paul's Cathedral i London udførte Schnorr en del kartons til glasmalerier. Arbejder af Schnorr i mange tyske museer feks. i Maximilianeum i München: Luther i Worms. En række på ca. 100 landskabelige naturstudier fra 1819—27 udgav Jordan 1878.

Ældre litteratur 
 Briefe aus Italien von Julius Schnorr von Carolsfeld, Gotha, 1886
 Tagebücher, 1895, udgivet af sønnen Franz von Schnorr;
 Hans Wolfgang Singer, Julius Schnorr von Carolsfeld, Bielefeld/Leipzig, 1911, Künstler-Monographien 103

Malere fra Tyskland
Personer fra Leipzig
Tyskere i 1800-tallet
Historiemalere
G4S

G4S (tidligere Group4Securicor) er verdens største sikkerhedsvirksomhed med 625.000 ansatte i over 120 lande. Blandt opgaverne, G4S udfører er bl.a. alarmovervågning og vagttjeneste samt værditransporter. Hovedsædet er beliggende i Crawley i England, men bestyrelsesformanden er danske Alf Duch-Pedersen  og selskabet er dobbeltnoteret på London Stock Exchange og Københavns Fondsbørs. 

G4S, som tidligere hed Group4Falck, er en sammenslutning af flere sikkerhedsvirksomheder i Europa, heriblandt Falcks Redningskorps, som drev landsdækkende døgnvagtstjeneste, under navnet Falck Securitas.

Den 17. oktober 2011 meddelte G4S at de ville købe rengøringsfirmaet ISS til en pris på 44,3 milliarder kroner.
Flere storaktionærer var dog imod opkøbet.

Eksterne henvisninger 

 G4S officielle hjemmeside

Henvisninger 

 
OMX Copenhagen Large Cap
Gigantstatuen Carlo Borromeo

Gigantstatuen Carlo Borromeo er en statue af greve, kardinal og ærkebiskop Carlo Borromeo, der levede 1538-84 og sidenhen blev helgenkåret. Statuen står på Piazzale San Carlo i Arona i regionen Piemonte i Italien.

Beskrivelse af statuen 
Kæmpestatuen er placeret på en høj ved Lago Maggiore, nær ved Carlos fødehjem i Arona. Statuen er af bronze med et skelet af jernstivere. Den er et værk af Giovanni Battista Crespi og er 23 m høj og anbragt på en 12 m høj granitsokkel, altså 35 m i alt. Den er af imponerende dimensioner, fx er næsen 85 cm lang og den højre arm måler 9 m. Det er muligt at komme op indvendigt i statuen og kigge ud gennem kæmpens ører, øjne eller næsebor og nyde det omgivende landskab. 

Da statuen i 1698 stod færdig havde bygningen af den stået på i 84 år.

Statuen er åben for publikum dagligt fra kl 9 – 18, med siesta i tiden 12.30 – 14.

Sankt Carlo 

Carlo Borromeo fødtes på slottet i Arona ved sydenden af Lago Maggiore den 2. oktober 1538. Hans morbror var pave Pius IV og Carlo selv blev præst og allerede som 22-årig ærkebiskop i Milano. Han døde den 3. november 1584 og blev i 1610 helgenkåret, bl.a. for sin store indsats i kampen mod pesten.

Referencer

Links 
 Gigantstatuen på Lago Maggiores hjemmeside

Lago Maggiore
Monumenter
Arona

Arona er en by (og kommune) i regionen Piemonte i Italien, med omkring  indbyggere. Byen ligger ved Lago Maggiore og har sine indtægter hovedsageligt fra turisme.

Blandt kendte bysbørn er Carlo Borromeo, der blev kåret til helgen i 1600-tallet. Der er rejst et kæmpemæssigt mindesmærke for ham, Gigantstatuen Carlo Borromeo, hvor der er adgang for publikum til statuens indre.

Eksterne henvisninger 

 Byens hjemmeside

Lago Maggiore
Byer i Piemonte
Novara (provins)
Elektronisk billetsystem

Elektroniske billetsystemer er billetsystemer, der er baseret på magnetkort, smartcard med henholdsvis  fysisk eller kontaktløs transmission i fremtidige enheder som mobiltelefoner med NFC. Det kan også dreje sig om flybilletter, hvor eTicket har erstattet de fysiske billetter.

I Danmark findes produktet Rejsekort, der skal være et fælles system for alle trafikselskaber i Danmark.

FynBus har også et billetsystem med et kontaktløst kort, men det bagvedliggende system er mere simpelt end Rejsekort. Storstrøms Amt Trafikselskab og Sydbus have også et system med smartcard.

Hong Kong har systemet Octopus card, som var det første system med kontaktløst smartscard. Systemet dér kan også bruges som betaling af småbeløb i forretninger, restauranter, parkeringsautomater og P-huse. I London bruges Oyster card, der kom i drift i 2003.

I Holland kaldes system OV-chipkaart, der har samme leverandørkreds som Rejsekort og har store ligheder med det danske system idet det er et system som dækker alle transportselskaber i landet.

Eksterne henvisninger
 Det hollandske OV-chipkaart 
 Liste  over smartcards 

Kollektiv trafik
Elektronik
Sitka

City and Borough of Sitka er et by-county i den amerikanske delstat Alaska. Det ligger i den sydøstlige del af delstaten på den vestlige side af Baranof Island i Alexanderarkipelaget ved Stillehavet. Det grænser op mod Skagway-Hoonah-Angoon i nordvest og mod Wrangell-Petersburg i sydøst.

Det totale areal er 12.462 km² hvoraf 5.018 km² er vand.

Countyet blev grundlagt i 1971 og i 2011 havde det 8.952 indbyggere.

Historie 
Området var oprindelig befolket af indfødte tlingit-indianere. Gamle Sitka blev grundlagt i 1799 af Aleksandr Baranov som var guvernør i Russisk Amerika. I 1802 blev de fleste af de russiske indbyggere dræbt af en gruppe tlingit-indianere da de ødelagde byen. Baranov måtte betale en løsesum på 10.000 rubler for frit lejde for sig selv og de overlevende af nybyggerne.

Baranov returnerede til Sitka i 1804 med en stor styrke af russere og aleuter om bord på det russiske krigsskib "Neva". Skibet bombarderede de indfødtes byer og tvang tlingiterne til retræte ind i de omkringliggende skove. Efter den russiske sejr i Slaget ved Sitka etablerede russerne sig der permanent og oprettede fortet "Novo Arkhangelsk" ("Ny Arkhangelsk", opkaldt efter den største by på Baranovs hjemegn). I 1808 blev Sitka udpeget som hovedstad i Russisk Amerika.

Sitka-Gran er opkaldt efter Sitka Island, der er et andet navn for Baranof Island.

Kultur 
Filmen The Proposal fra 2009, med Sandra Bullock og Ryan Reynolds i hovedrollerne, foregår primært i Sitka, selv om filmen for størstedelens vedkommende er optaget i Rockport, Massachusetts.

Michael Chabons The Yiddish Policemen's Union (2007, Det jiddische politiforbund (2007 på dansk)) foregår i Sitka, der i romanen er en jødisk millionby.

Byer i Alaska
Boroughs i Alaska
Etableret i 1799
Peter Shumlin

Peter Shumlin (født 24. marts 1956 i Brattleboro, Vermont) er en amerikansk politiker, og var den 81. guvernør for den amerikanske delstat Vermont fra 2011 til 2017. Han er medlem af det Demokratiske parti.

Shumlin annoncerede i november 2009 at han ville stille op som demokraternes kandidat til guvernørvalget i Vermont i efteråret 2010. Han vandt efter en omtælling det Demokratiske partis primærvalg over modkandidaten Doug Racine, med en forskel på 197 stemmer. Peter Shumlin vandt 2. november 2010 guvernørvalget over sin republikanske modkandidat Brian Dubie. Shumlin blev 6. januar 2011 taget i ed som Vermonts 81. guvernør, hvor han afløste Jim Douglas fra det Republikanske parti.

Eksterne henvisninger 

 Peter Shumlins officielle kampagneside på www.shumlinforgovernor.com 

Guvernører i Vermont
Jacob Anker Bie

Jacob Anker Bie (født 1. juni 1861 i Hobro, død 15. juli 1936) var en dansk brygger og borgmester, bror til Viggo og Valdemar Bie.

Han var søn af brygger og justitsråd Hans Jacob Bie og Petrea f. Trane, blev exam.polyt. 1878 og cand.polyt. 1883 og fik sin videre uddannelse på Albani i Odense og på bryggerier i Tyskland og Østrig. 1884 blev han brygmester på faderens bryggeri, H.I. Bies Bryggeri, og 1904 overtog han ledelsen af det efter faderens død og drev det til sin død 1936. Han var sammen med broderen Viggo ejer af virksomheden.

Han var medlem af bestyrelsen for Bryggeriforeningen fra 1913, medlem af Hobro Byråd fra samme år og borgmester i Hobro 1924-25, formand for Dansk Ferskvandsfiskeriforening 1906-1927, for Hobro Skovpavillon og for Hobro Borgerforening fra 1910, medlem af tilsynsrådet for Sparekassen for Hobro og Omegn samt Ridder af Dannebrog.

Kilder 
 Kraks Blaa Bog 1929

Eksterne henvisninger 
 

Bryggere fra Danmark
Personer i Kraks Blå Bog (afdøde)
Personer fra Hobro
Riddere af Dannebrog
Borgmestre i Hobro
Foreningsformænd fra Danmark
Danskere i 1800-tallet
Danskere i 1900-tallet
Viggo Bie

Viggo Bie (født 4. juni 1867 i Hobro, død 16. marts 1950) var en dansk bryggeridirektør, bror til Jacob Anker og Valdemar Bie.

Han var søn af brygger og justitsråd Hans Jacob Bie og Petrea f. Trane, blev cand.pharm. 1890 og 1891 ansat som assistent på bryggeriet Ceres i Aarhus. Her avancerede han til brygmester 1898, underdirektør ved A/S Østjydske Bryggerier, herunder Ceres, 1915 og adm. direktør fra 1925 indtil 1941. Fra dette år var han medlem af bestyrelsen for Bryggeriforeningen, hvor han senere var næstformand 1932-41. 1938 blev Bie æresmedlem af den norske bryggeri­forening. Han var Kommandør af 2. grad (?) af Dannebrog.

Han var også medejer af broderens bryggeri H.I. Bies Bryggeri i Hobro.

Kilder 
 Kraks Blå Bog 1949

Bryggere fra Danmark
Personer fra Hobro
Personer i Kraks Blå Bog (afdøde)
Danskere i 1800-tallet
Danskere i 1900-tallet
Kommandører af Dannebrog
Farmaceuter fra Danmark
Valdemar Bie

Valdemar Bie (født 14. februar 1872 i Hobro, død 2. januar 1939 i København) var en dansk læge, bror til Jacob Anker og Viggo Bie.

Han var søn af brygger og justitsråd Hans Jacob Bie og Petrea f. Trane, blev student fra Aalborg Katedralskole 1889 og tog medicinsk eksamen 1896. 1897-1901 var han ansat ved Finsens medicinske Lysinstitut og blev dr.med. 1903 på afhandlingen Om Lysets Virkninger paa Bakterier. Han blev reservelæge ved Blegdamshospitalet 1903, ved Frederiks Hospital 1907 og var fra 1911 leder af Rigshospitalets medicinske Poliklinik.

1915 blev han overlæge ved Blegdamshospitalet og docent ved Københavns Universitet, 1916 blev han fungerende professor. 1911-1922 og igen fra 1924 var han redaktør af Ugeskrift for Læger og 1918-20 formand for Københavns Lægeforening. Han var Ridder af Dannebrog.

Kilder 
 Kraks Blaa Bog 1929

Personer i Kraks Blå Bog (afdøde)
Læger fra Danmark
Personer fra Hobro
Riddere af Dannebrog
Danskere i 1800-tallet
Danskere i 1900-tallet
Redaktører fra Danmark
Professorer fra Københavns Universitet